
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 224
                                                           din 30 octombrie 2018
privind aprobarea obiectivului de investiție: ”Echipament medical de screening auditiv prin otoemisiuni acustice” și procentul din valoarea totală cu care autoritatea administraţiei publice locale se angajează să participe în anul 2018 la cofinanţarea cheltuielilor de investiţii - dotare cu aparatură medicală -  pentru Spitalul Municipal Sighişoara

            Consiliul Local al Municipiului Sighişoara, întrunit în ședință extraordinară, 

Luând act de proiectul de hotărâre și referatul de aprobare al Primarului municipiului, în calitate de inițiator, înregistrat cu nr. 30.224/25.10.2018, calitate conferită de prevederile art. 33 din Legea nr. 393/2004 privind Statutul aleșilor locali, cu modificările și completările ulterioare, coroborat cu prevederile art. 45 alin. (6) din Legea nr. 215/2001, Legea administrației publice locale, republicată, cu modificările și completările ulterioare;


Având în vedere propunerea Comitetului Director al Spitalului Municipal Sighişoara cuprinsă în procesul verbal nr. 25 din data de 23.10.2018 referitoare la aprobarea obiectivului de investiție: ”Echipament medical de screening auditiv prin otoemisiuni acustice” și văzând Decizia nr. C.A. 21/25.10.2018 a Consiliului de Administraţie al Spitalului Municipal Sighişoara, prin care acesta aprobă propunerile Comitetului Director cu privire la obiectivul de investiție: ”Echipament medical de screening auditiv prin otoemisiuni acustice”;


Ținând cont și de Decizia Consiliului de Administraţie al Spitalului Municipal Sighişoara nr. C.A. 22/25.10.2018 referitoare la cofinanțare pentru obiectivul de investiție echipamente medicale de screening auditiv;
Având în vedere prevederile art. 198 alin. (1) lit. b) din Legea nr. 95/2006 privind reforma în domeniul sănătăţii, republicată, cu modificările şi completările ulterioare;

Având în vedere prevederile art. 2 alin. (1) din Ordinul Ministrului Sănătăţii nr. 1079/2013 privind aprobarea modelului Contractului pentru alocarea prin transfer din bugetul Ministerului Sănătăţii către autorităţile administraţiei publice locale a sumelor destinate cheltuielilor de natura investiţiilor pentru spitalele din subordinea acestora, cu modificările şi completările ulterioare;

Văzând și prevederile Legii nr. 273/2006 privind finanțele publice locale, cu modificările și completările ulterioare;


Având în vedere Raportul de specialitate al Spitalului Municipal Sighişoara cu nr. 4.788/25.10.2018, înregistrat la Municipiul Sighișoara cu nr. 30.222/25.10.2018, prin care se propune participarea autorităţii publice locale, prin cofinanţare, cu procentul de 10% din valoarea investiției, pentru dotarea cu aparatură medicală a Spitalului Municipal Sighişoara, îndeplinindu-se prevederile legale în acest sens;
Având în vedere avizul favorabil al comisiei de comerț;   

În baza art. 36 alin. 2 lit. b), lit. d), lit. e), alin. 6 lit. a), pct. 3, alin. 7 lit. a), art. 45 alin. 2 și a art. 115 alin. 1 lit. b) din Legea nr. 215/2001, Legea administraţiei publice locale, republicată, cu modificările şi completările ulterioare;
      H O T Ă R Ă Ş T E :


Art. 1. Se aprobă obiectivul de investiție: ”Echipament medical de screening auditiv prin otoemisiuni acustice” în valoare totală de 20.000 lei și includerea acestuia în lista de investiții pe anul 2018.

Art. 2. Se aprobă participarea autorităţii publice locale, prin cofinanţare, cu  procentul de 10 % la investiţiile - dotare cu aparatură medicală a Spitalului Municipal Sighişoara -, din valoarea aparaturii medicale solicitată spre finanţare Ministerului Sănătăţii, în sumă de 2.000 lei, conform anexei nr. 1, care face parte integrantă din prezenta hotărâre.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Economică din cadrul Municipiului Sighişoara, Comitetul Director al Spitalului Municipal Sighişoara şi Managerul Spitalului Municipal Sighişoara.

Art. 4. Prin grija d-nei Anca Bizo, Secretar al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

     Coman Meluș - Florian        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Biroul Buget, Contabilitate, Salarizare – Direcția Economică;

  3 ex. Spitalul Municipal Sighişoara.
10 ex. 
B.A.
